《驾幸太学》
宋代·刘奉世

圣典垂精及表章，旷仪亲举自宗庠。纵观桥拥浮云盖，侍问庭充振鹭行。

首举儒风隆上国，光增帝业掩前王。太平荣遇惭多幸，重见歌虞起庙堂。

作者简介：（1041—1113）临江军新喻人，字仲冯。刘敞子。举进士。神宗时历官集贤校理、国史院编修官，坐事谪监陈州粮料院。久之为吏部员外郎。哲宗元祐中官至签书枢密院事。绍圣初罢知成德军，改定州，徙成都府。入元祐党，责郴州居住，再贬隰州团练副使、郴州安置。徽宗立，复职。崇宁初再夺职，贬居沂、兖州，以赦得归。有《自省集》。